Negovan (Sofia)

Negovan () je dedina ležiaca v juhozápadnom Bulharsku. Nachádza sa v oblasti Sofia v stoličnom okrese v rajóne Novi Iskăr.

 Geografia 
 Poloha 
Malý park v centrálnej časti dediny s pamätníkom padlým vo vojnách za národné zjednotenie|náhľad|vľavo
Dedina leží v oblasti Sofia v areáli Sofijskej kotliny v nadmorskej výške približne  Pri okraji dediny preteká rieka Lesnovska reka, prítok rieky Iskăr.

Negovan sa nachádza približne 12 kilometrov severovýchodne od Sofie 

 Klíma 
Podnebie je mierne kontinentálne.

 Pôdy 
Pôdy sú chudobné, pričom ide predovšetkým o nánosy.

 Vývoj počtu obyvateľov 
 Rok Počet obyvateľov 1946  1062 2011  1576 2013  2020 2014  1988 2024  1737grao.bg

 Dejiny 
Prvá písomná zmienka o dedine sa nachádza v osmanských dokumentoch z 15. storočia, pričom dedina sa v nich spomína pod názvom Nikovanča (). Ďalšie písomné zmienky o dedine Negovan pochádzajú z osmanských registrov z roku 1681.

V roku 1871 založil Vasil Levski v Negovane miestnu pobočku revolučného výboru. V roku 1885 bol v dedine postavený pravoslávny Chrám svätého Mikuláša. V priebehu roku 1889 bola v Negovane založená prvá škola.

V roku 1927 bolo v Negovane založené kultúrne komunitné centrum Mlad šop  (neskôr premenované na komunitné centrum Kultura). 

Po roku 1990 boli v dedine zrekonštruované dve kaplnky, ktoré pôvodne pochádzali z konca 19. a prvej polovice 20. storočia a boli postavené na mieste, kde v minulosti stáli staršie chrámy.

 Hospodárstvo 
Hlavným ekonomickým odvetvím v dedine je poľnohospodárstvo, pričom prevažuje obilninárstvo. Zo živočíšnej výroby ide najmä o chov hovädzieho dobytka a oviec.

V blízkosti dediny sa nachádzajú kameňolomy.

 Kultúrne pamiatky 
Pohľad na negovanský Chrám svätého Mikuláša|náhľad
V dedine sa nachádzajú dve stavby s prideleným štatútom kultúrnej pamiatky. Sú to:

 Chrám svätého Mikuláša 

Pravoslávny chrám z roku 1885 s vzácnymi ikonami a freskami. 

 Pamätník padlým vo vojnách za národné zjednotenie 

Vojenský pamätník z prvej polovice 20. storočia venovaný obyvateľom Negovanu, ktorí padli vo vojnách na konci 19. a začiatku 20. storočia. 

 Kultúrne pamiatky v okolí Negovanu 
Juhozápadne od Negovanu bola objavená trácka nekropola so siedmimi mohylami.

V blízkosti dediny boli objavené aj zvyšky pevnosti  a svätyne z rímskeho obdobia (približne z roku 240) pričom objavené boli časti múrov, kanalizačného systému, mince a časť stĺpu s nápisom.

 Prírodné zaujímavosti 
Pri okraji dediny Negovan vedie vtáčia migračná trasa Via Aristotelis.

 Kultúra 
Kultúra sa sústredí v rámci komunitného centra Kultura.

Doprava 
V dedine sa nachádza stanica na železničnej línii SofiaKarlovoBurgas.

Negovan má priame spojenie s hlavným mestom Sofia prostredníctvom autobusovej linky č. 20 sofijskej mestskej hromadnej dopravy.

 Galéria 

 Referencie 

 Iné projekty 


Kategória:Dediny v Bulharsku
Kategória:Sofia (oblasť)